als_Latn dik_Latn sag_Latn
Instagram zbuloi sot një sërë veçorish të reja për aplikacionin e shpërndarjes së fotove. Një veçori e re u jep mundësi përdoruesve të Instagram-it të redaktojnë një tekst edhe pasi fotoja është postuar. Më përpara, nëse një tekst që përdoruesit kishin shkruar përmbante gabime gramatikore, ata kishin vetëm dy opsione: ose të fshinin të gjithë postimin, ose ta linin ashtu. Nëse zgjidhin opsionin e dytë, mund të përfundonin duke u tallur nga përdoruesit e tjerë të Instagram-it.
Duke filluar nga sot, ju do të gjeni një opsion “Redakto” në menunë poshtë fotos. Duhet të klikoni këtu për të rregulluar tekstin që keni shkruar gabim. Instagram ka përditësuar gjithashtu veçorinë e saj “Explore”, që ju ndihmon të gjeni njerëzit që doni të ndiqni. Ikona e “Explore” është tani një xham zmadhues. Kur hapni këtë veçori, ju do të shihni disa tabe, si Fotot dhe Njerëzit. I pari vazhdon të qëndrojë i njëjtë, ku shfaqen foto dhe video.
Ndërsa tabi tjetër ka ndryshuar, duke u rekomanduar njerëz të tjerë që mund t’i ndiqni në Instagram. Ikona Profile po ashtu ka marrë një dizajn të ri. Në vend që të duket si një kartë, ajo tani përdor një siluetë të një personi.
(Herë të lexuara: 126)
als_Latn als_Latn als_Latn als_Latn